Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: a 7/2000. (IV. 7.) OM rendelethez
Paragraph Index: 84

6. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások és gyakorlati jegyek megszerzéséből, vizsgák — beszámolók, kollokviumok — letételéből, szakmai gyakorlat(ok) elvégzéséből, szakdolgozat elkészítéséből, valamint a záróvizsga letételéből tevődik össze. 6.1. A szakdolgozat A szakdolgozat a szakirányú képzésnek megfelelő, eredményében írásosan is megjelenő, alkotó jellegű szakmai tudományos vagy egyéb földtani feladat, amelynek megoldása során a témavezető irányítása mellett, a hallgató igazolja azt, hogy tanulmányozta a hazai és a nemzetközi szakirodalmat, képes az elsajátított ismeretanyag önálló, gyakorlati alkalmazására, a geomatematika módszereivel kapott eredmények szakmai értelmezésére, azok szakszerű összefoglalására. 6.2. Záróvizsga 6.2.1. A záróvizsgára bocsátás feltételei a tantervben előírt feltételek teljesítése, különösen — legalább 6 kollokvium letétele, — bírálók által elfogadott szakdolgozat. 6.2.2. Záróvizsga részei: — a szakdolgozat nyilvános védése a záróvizsga szóbeli részétől elkülönítve, — szóbeli vizsga melynek témakörei az elemi statisztika, az adatelemző módszerek, a geostatisztika ismeretanyagát ölelik fel. 6.2.3. A záróvizsga eredménye A bírálók által a szakdolgozatra adott érdemjegyek, annak megvédésére, valamint a szóbeli vizsgára adott érdemjegyek egészre kerekített átlaga. * * * A HUMÁNÖKOLÓGUS SZAKIRÁNYÚ TOVÁBBKÉPZÉSI SZAK

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes